Á mvûs tě, mayi kúb Ńsīsīm wámā á nyɔ̄l é dzóm ésə̄ é və̄ə̄, bɔ́n báán ai bəngɔn báán bâyi kɔ́bɔ̄ ńkɔ̄bɔ̄ bəprofɛ́d, miǹnǒm mí bǒd yā ábə̄ mínā myâyi yə̌m bīyə́yə̄m, bəndómán báán bə́ ngayén bisimba. 2Mayi kúb Ńsīsīm wáma məlú mə́tē á nyɔ̂l bitúgā byáma, tɔ fám tɔ biníngá. 3Mayi kúli biyə̌ŋ bí mam á yób ai á sí, məkǐ, ndóan ai fəb otsída. 4Ńló dzóbo a yi vəŋan díbī díbi, ngɔn e ńtɔ̄á məkǐ məkǐ, a kələ kwí anə́ ámǒs Ńtí wáyi sɔ́, amǒs ńnēn ai amǒs məsis. 5Ńdɔ̄ lâyi kwí naa: é mod ósə ǎ yi lóē dzwé Ńtí ńnye ǎ yi kodeban: amú éyə akodé láyi bɔ á ńkǒl Síon ai á Yēruzalɛm, ḿból Ńtondôbə a ngákad, akodé ású é mān ábím bod Ǹtondôbə a lóe.